**Pamokos planas**

**Pamokos tema:** **Antakalnio gatvė:praeitis ir dabartis žygiuoja kartu.**

**BUP:**Urbanizacija Lietuvoje ir pasaulyje.

**Tikslas:** Pažinti Antakalnio gatvės raidą, analizuoti gamtinio ir urbanistinio kraštovaizdžio pokyčius, susipažinti su svarbiausiais šio rajono istoriniais ir kultūriniais objektais.

**Uždaviniai:**

1. Naudojantis įvairiais informacijos šaltiniais (biblioteka internetu, asmenine biblioteka) surinkti informaciją/nuotraukas apie paskutinių dešimtmečių kaitą Antakalnio gatvėje
2. Susipažinti su istoriniais ir kultūriniais pastatais bei jų reikšme Vilniui.
3. Sužinoti apie garsių žmonių gyvenimą šiame rajone.
4. Ugdyti mokinių gebėjimą analizuoti aplinką, rinkti informaciją ir pristatyti išvadas.
5. Lavinti orientavimosi įgūdžius naudojant žemėlapius ir mobiliąsias programėles.

**Kompetencijos:** Komunikavimo, skaitmeninė, kultūrinė, pažintinė.

**Metodai:** Edukacinė ekskursija su stebėjimo užduotimis,tyrinėjimas, nuotraukos, grupinis darbas ir objektų analizė, „minčių lietus“, diskusija, refleksija.

**Darbo priemonės:** Antakalnio gatvės žemėlapis ir senesni gatvės žemėlapiai, mobiliosios programėlės (Google Maps, maps me), atspausdinti užduočių lapai, užrašų knygutės, rašikliai, telefonai su fotoaparatais, gido įranga.

**Vieta:** Antakalnio 29, Vilnius.

**Trukmė:** 2 val.

**Klasė:** IG klasė

**VEIKLOS**:

|  |  |
| --- | --- |
| **Įvadas;** | Mokiniai su mokytoju pradeda pamoką prie Antakalnio gimnazijos, Antakalnio 29, Vilnius.  Mokiniai susiskirstę į grupes po 5 mokinius. Mokytojas pradėdamas pamoką klausia („Minčių lietus“): Ką žinote apie Antakalnio istoriją? Kuo ši miesto dalis išskirtinė palyginti su kitais rajonais?( Priedas 1)  Mokytojas paaiškina pamokos užduotį: mokiniai ieškos konkrečių pastatų pagal aprašymus (nuotrauka, trumpas aprašymas), apibūdins dabartinį urbanistinį vaizdą, nufotografuos objektą, lygins su praeities nuotraukomis, naudodamiesi užduočių lapais atliks pateiktas užduotis (užduotys mokiniams – „Pamokos medžiaga“ 2 priedas). |
| **Pagrindinė veikla:** | Nuo susitikimo vietos mokiniai, lydimi mokytojo, keliauja prie nurodytų objektų pagal maršrutą (žr. „Pamokos medžiaga“2 priedas).  Kiekviena komanda gauna užduočių lapą su konkrečiais objektais, jų nuotraukomis ir trumpais aprašymais ir užduotimis (žr. Prisegtuką “Pamokos medžiaga”).  Mokiniai vaikšto, ieško nurodytų objektų ir atlieka užduotis, fotografuoja ( mokiniai įsitraukia į aktyvų aplinkos tyrinėjimą).  Mokiniai eidami sudarytu maršrutu galės stebėti ir lyginti praeities ir dabarties vaizdus ( architektūrą, transporto rūšis ir srautus, žaliąsias erdves).  Mokinių lankomi objektai:   1. Sapiegų arka; 2. Sapiegų parkas; 3. Vieišių rūmai; 4. Sapiegų rūmai; 5. Vilniaus Šv. apaštalų Petro ir Povilo bažnyčia; 6. Kino teatras „Neris“. |
| **Baigiamoji dalis:** | Visi mokiniai kartu su mokytoju grįžta į Antakalnio gimnazijos kiemą, Antakalnio 29, Vilnius. Mokytojas kviečia dalintis įspūdžiais: komandų atstovai pasikeisdami pristato savo darbus ( atliktas užduotis, pastebėjimus, įdomius faktus). Mokiniai įsivertina, kaip sekėsi dirbti grupėje  Mokiniai reflektuoja: „Kuris objektas labiausiai pakito?“, „Kokios priežastys nulėmė kitimą?“, „Ką naujo sužinojote apie šiuos obejktus ir jų istoriją?““Kas labiausiai patiko atliktoje veikloje?“. |